Број: П-КД- 2948/4-1

Датум: 17.06.2019. године

На основу члана 63. Закона о јавним набавкама (Сл. гласник РС бр. 124/12,14/15 и 68/15), а у вези поступка јавне набавке мале вредности, редни број ЈН 3/19, Набавка добара- лекови, санитетски и лабораторијски материјал за потребе Центра за заштиту одојчади, деце и омладине (Стационар за мајку и дете у ул. Звечанској бр. 7 у Београду)

**Питања:**

U partiji 2- Sanitetski materijal:

1. Da li ponuđač koji nije nosilac dozvole za promet ponuđenog medicinskog sredstva, mora dostaviti ovlašćenje nosioca dozvole za učestvovanje u javnoj nabavci, u skladu sa čl. 81 Zakona o medicinskim sredstvima?

2. Stavka 3- da li je potrebno sredstvo za higijensku dezinfekciju ruku testirano u skladu sa EN1500?

3. Stavka 1- da li je potreban alkohol 70% za dezinfekciju površina i zdrave kože? Da li je za alkohol 70% potrebno dostaviti  rešenje o upisu u Privremenu listu biocidnih proizvoda, ako i proizvođački sertifikat analize  koji sadrži sva ispitivanja, testove u skladu sa zahtevima  Ph Jug IV?

4. Hidrogen 3%- da li je potreban biocidni proizvod za dezinfekciju kože?

**Одговори:**

1. На страни 9. Конкурсне документације. у делу који се односи на Остале захтеве Наручиоца, између осталог наведено је: „Продавац је дужан да гарантује техничке и функционалне карактеристике и да у погледу квалитета испоручених добара задовољавају важећe прописe и стандарде у складу са описом датим у делу конкурсне документације.

На страни 12. Конкурсне документације, Наручилац је навео: „Понуђач није дужан да доставља на увид доказе који су јавно доступни на интернет страницама надлежних органа“. Како су Решења о упису медицинских средстава у Регистар истих јавно доступна на интернет страници АЛИМС-а, у складу са тим Наручилац не захтева овлашћење носиоца наведених Решења.

2. Није потребно достављати доказ да је средство за дезинфекцију руку тестирано у складу са ЕН 1500.

3. Алкохол 70% мора да буде за дезинфекцију површина и здраве коже (за личну хигијену људи), али није потребно достављати Решење о упису у привремену листу биоцидних производа, јер су иста доступна на сајту надлежног Министарства. Такође није потеребно достављати произвођачке сертификате анализе.

4. Хидроген 3%: Потребно је да буде биоцидни производ. Није потребно достављати Решење о упису у привремену листу биоцидних производа, јер су иста доступна на сајту надлежног Министарства.

Комисија за јавне набавке